CELEX: 62012TN0215
Language: sl
Date: 2012-05-22 00:00:00
Title: Zadeva T-215/12: Tožba, vložena 22. maja 2012 – MPM-Quality in Eutech proti UUNT – Elton hodinářská (MANUFACTURE PRIM 1949)

8.9.2012   
            
            
               SL
            
            
               Uradni list Evropske unije
            
            
               C 273/10
            
         Tožba, vložena 22. maja 2012 – MPM-Quality in Eutech proti UUNT – Elton hodinářská (MANUFACTURE PRIM 1949)
   (Zadeva T-215/12)
   2012/C 273/18
   Jezik, v katerem je bila tožba vložena: češčina
   
      Stranke
   
   
      Tožeči stranki: MPM-Quality v.o.s. (Frýdek-Místek, Češka republika) in Eutech akciová společnost (Šternberk, Češka republika) (zastopnik: M. Kyjovský, odvetnik)
   
      Tožena stranka: Urad za usklajevanje na notranjem trgu (znamke in modeli)
   
      Druga stranka pred odborom za pritožbe: Elton hodinářská, a.s.
   
      Predlog
   
   Tožeči stranki Splošnemu sodišču predlagata, naj:
   
               —
            
            
               razveljavi odločbo četrtega odbora za pritožbe Urada za usklajevanje na notranjem trgu (znamke in modeli) z dne 5. marca 2012 v zadevi R 826/2010-4;
            
         
               —
            
            
               toženi stranki naloži plačilo stroškov.
            
         
      Tožbeni razlogi in bistvene trditve
   
   
      Znamka Skupnosti, ki je predmet zahteve za ugotovitev ničnosti: sestavljena znamka „MANUFACTURE PRIM 1949“ št. 3531662 za proizvode in storitve iz razredov 9, 14 in 35
   
      Imetnik znamke Skupnosti: Elton hodinářská, a.s.
   
      Stranka, ki zahteva ugotovitev ničnosti znamke Skupnosti: tožeči stranki
   
      Obrazložitev zahteve za ugotovitev ničnosti: zahteva na podlagi člena 51(1)(b) v povezavi s členom 8(1)(a) in (b) ter (5) Uredbe Sveta (ES) št. 207/2009 in na podlagi člena 52(1)(b) navedene uredbe
   
      Odločba oddelka za izbris: zavrnitev zahteve
   
      Odločba odbora za pritožbe: zavrnitev pritožbe
   
      Navajani tožbeni razlogi: Tožeči stranki trdita, da je odbor za pritožbe kršil člena 8(1)(a) in (b) ter (5) in 52(1)(b) Uredbe Sveta (ES) št. 207/2009 (v nadaljevanju: Uredba), ker je:
   
               —
            
            
               izhajal iz napačne razlage dokaznega bremena na podlagi členov 54 in 165(4) Uredbe;
            
         
               —
            
            
               napačno uporabil sodno prakso Sodišča;
            
         
               —
            
            
               ni upošteval obsežnega izkoriščanja, splošne poznanosti in uporabe mednarodne znamke, pomembnih za zaznavanje znaka PRIM s strani upoštevnih potrošnikov;
            
         
               —
            
            
               napačno uporabil člen 55 v povezavi s členom 41 Uredbe, ker je menil, da morajo prejšnje pravice do znaka pripadati istemu imetniku;
            
         
               —
            
            
               se ni opredelil do dejstev, ki sta jih navajali tožeči stranki, in do dokazov, ki sta jih predložili, dokazom ni priznal vrednosti in nekaterih sploh ni preučil (npr. licenčnih pogodb);
            
         
               —
            
            
               ni upošteval dejstva, da so podobne znamke, ki vsebujejo besedo „PRIM“, že registrirane v Evropski uniji.